**Utazási iroda**

A következő feladatban egy weboldalt kell készítenie egy utazási iroda ajánlatainak rövid bemutatására a feladatleírás és a minta szerint.

A forrásként kiadott weboldalon kell módosításokat végeznie a leírás és a minta alapján! A weboldal egy utazási iroda ajánlatait mutatja be. Nyissa meg az index.html és style.css állományokat és szerkessze azok tartalmát az alábbiak szerint:

1. A weboldal karakterkódolása utf-8, nyelve magyar, a böngésző címsorában megjelenő cím „*Utazás*” legyen!
2. A weboldal fejrészében helyezzen el hivatkozást a style.css stíluslapra, valamint a kalkulal.js állományra a meglévő hasonló hivatkozások után!
3. A header elemben levő „Utazási iroda” szöveget alakítsa egyes szintű címsorrá! Állítsa be a style.css stíluslapon, hogy a header elem által tartalmazott egyes szintű címsorok szövege fehér színű, csupa nagybetűs, középre igazított legyen!
4. A „Horvátország” menüpontot követően készítsen új menüt „Kalkulátor” néven! Az új menüpont az oldalon belül a kalkulator azonosítóra hivatkozzon! A menüponthoz tartozó html elemek, és tulajdonságaik azonosak legyenek a többi menüpont közös értékeivel!
5. Az Országok részben helyezze el a megfelelő képeket és stílusosztályokat a minta és az alábbi leírás alapján: a. A képállományok fájlneveit, valamint a képekhez tartozó feliratokat (ha a kép nem jelenik meg, illetve ha a kép fölé visszük az egeret) a kepforras.txt állományban találja.
   1. b. A képek esetében alkalmazza a cikkep osztálykijelölőt!
   2. c. Az országok leírását tartalmazó keretek (div) osztálykijelölőit egészítse ki olyan Bootstrap osztálykijelölővel, melynek hatására a nagy (lg) felbontású kijelzők esetében soronként két keret jelenik meg!
6. Nagy (lg) felbontású kijelzők esetében az utazási iroda előnyeit is tartalmazó sor kereteinek (oszlopainak) beállítását módosítsa 6:6-ról 4:8 arányúra!
7. Az utazási iroda előnyeit tartalmazó keretben alakítsa ki a felsorolást!
8. Módosítsa az űrlap beállításait az alábbiak szerint: a. Az ország választását segítő lenyíló lista kódját egészítse ki úgy, hogy a „Horvátország!” opció legyen az alapértelmezett!
   1. b. A létszám és az éjszakák számának beírására szolgáló beviteli mezők típusát állítsa be úgy, hogy csak számot fogadjon el!
   2. c. Érje el, hogy a lenyíló lista és a beviteli mezők értékének változtatása esetén a szamol() alprogram kerüljön meghívásra!
9. Nyissa meg a kalkulal.js állományt, módosítsa a függvényt a következők szerint!
   1. A letszam, az ejszaka és az orszag változók értékeit állítsa be az űrlap megfelelő mezői alapján!
   2. A lenyíló lista eseteire készítse el a számolást végző kódrészletet! A fizetendő összeg a szállás árának (fő/éj), a létszámnak és az eltöltött éjszakáknak a szorzata.

Az árak a következők:

|  |  |
| --- | --- |
| Bulgária | 5600Ft/fő/éj |
| Görögország | 6200Ft/fő/éj |
| Horvátország | 5000Ft/fő/éj |
| Törökország | 5800Ft/fő/éj |

